પણ આમ છતાં કોમ્પ્યુટરની ઓપરેટીંગ સિસ્ટમ (ઓએસ) વગર કોમ્પ્યુટર ન ચાલે તેમ ગૃહિણી વગર ઘર ચાલતું નથી. ઓપરેટીંગ સિસ્ટમની જેમ ગૃહિણી શરૂઆતમાં સ્લો લાગે, પણ પછી એકવાર ખુલે એટલે ભલભલા કામ ચપટીમાં કરી નાખે. ઓએસથી જેમ જાતજાતનાં પ્રોગ્રામ રન થાય છે તેમ આપણાં ઘરના પ્રોગ્રામ ગૃહિણીથી ચાલે છે. જોકે આજ ગૃહિણીમાં શોપિંગ નામનો વાઈરસ ઘુસી જાય અને એને જો ઇચ્છિત વસ્તુ ન મળે તો ગુસ્સે થઇ રિસાઈને એક વાર હેંગ પણ થઇ જાય છે. પછી મનાવવામાં માટે તમારે પરણ્યા પહેલા જે બધું કરતાં હતાં એ બધું ‘રિસ્ટાર્ટ’ કરવું પડે છે.